Rikunarita-ORG/Wikinium huggingface dataset:
# Grad-država

**Grad-država** ili **grad država** je naziv za državu čija je teritorija, odnosno matična teritorija, ograničena na područje jednog grada i njegove neposredne okolice.

Pod tim pojmom se ne podrazumijevaju gradovi kao posebne upravne jedinice, odnosno subnacionalni entiteti, pojedinih država koji ponekad mogu imati status federalne države.

Pojam grada-države se tradicionalno vezuje uz Stari i Srednji vijek, pri čemu su najpoznatiji primjer polisi u antičkoj Grčkoj.

## Suvremeni gradovi-države

* Monako
* Vatikanski Grad
* Singapur
* San Marino

## Historijski

* Grčki gradovi-države
* Arapski gradovi-države
* Mletačka Republika
* Dubrovačka Republika
* Republika Genova
* Republika Pisa
* Vojvodstvo Amalfi
* Vojvodstvo Gaeta
* Republika Noli
* Freie Reichsstädt Augsburg
* Vojvodstvo Ancona
* Hong Kong
* Makao

## Povezano

* Grad
* Država

## Izvori
# Parlamentarni izbori u Grčkoj 2015.

|
‹ 2012.   ›

 |
| --- |
| Parlamentarni izbori u Grčkoj 2015.
 |
| 25. januar 2015.
 |
|  |  |  |  |
| Lider
 | **Aleksis Cipras** | Andonis Samaras
 | Nikolaos Mihaloliakos
 |
| Stranka
 | **SIRIZA** | Nova demokratija
 | Zlatna zora
 |
| Broj glasova
 | **2.246.064** | 1.718.815
 | 388.447
 |
| %
 | **36,3%** | 27,8%
 | 6,3%
 |
| Mandati
 |

149 / 300
 |

76 / 300
 |

17 / 300
 |
|  |
| Premijer:
 |
| Aleksis Cipras
 |

**Parlamentarni izbori u Grčkoj** su održani 25. januara 2015. Izbore je pobedila Koalicija radikalne levice.

Izbori su održani vanredno zbog toga što raniji saziv parlamenta nije bio u stanju da izabere predsednika republike.

## Istraživanja javnog mnjenja

                     ND                     SIRIZA                     PASOK                     ANEL                     HA                     DIMAR                     KKE                     To Potami                     KIDISO
## Rezultati

| Liste
 | Glasovi
 | %
 | Broj mandata
 |
| --- | --- | --- | --- |
|  | Koalicija radikalne levice (SIRIZA)
 | 2.246.064
 | 36,34%
 | 149
 |
|  | Nova demokratija (ND)
 | 1.718.815
 | 27,81%
 | 76
 |
|  | Zlatna zora (HA)
 | 388.447
 | 6,28%
 | 17
 |
|  | Reka (To Potami)
 | 385.079
 | 6,05%
 | 17
 |
|  | Komunistička partija Grčke (KKE)
 | 338.138
 | 5,47%
 | 15
 |
|  | Nezavisni Grci (ANEL)
 | 293.371
 | 4,75%
 | 13
 |
|  | Panhelenski socijalistički pokret—Demokratsko svrstavanje (PASOK—DP)
 | 289.482
 | 4,68%
 | 13
 |
|  | Ostali
 | 533.089
 | 8,62%
 | -
 |
| **Ukupno** | **6.330.786** | **100%** | **300** |

## Reakcije i formiranje vlade

Pobeda SIRIZE je označila kraj dvopartijskog sistema koji je bio *de fakto* na snazi od 1974. (kada je pala Diktatura pukovnika i obnovljena demokratija) i po kojem su se na vlasti smenjivali Nova demokratija i Panhelenski socijalistički pokret.

Lider SIRIZE Aleksis Cipras je formirao vladu 26. januara sa Nezavisnim Grcima (desno orijentisana stranka) na osnovu zajedničkog evroskepticizma i programa kojim se odbijaju rešenja (koja su prouzrokovala drastično ukidanje socijalnog standarda) koja su Grčkoj nametnuta od *Trojke* (Evrogrupa, Međunarodni monetarni fond i Evropska centralna banka) radi smanjivanja grčkog spoljnog duga.

## Reference
# Logroño

| Logroño
 |
| --- |
| Centar grada - EspolónCentar grada - Espolón |
|  |
| Koordinate: ﻿ / ﻿ |
| **Država** |  Španjolska
 |
| **Autonomna zajednica** | La Rioja
 |
| **Comarca** | Logroño
 |
|  |
| **Vlast**  |
|  - **gradonačelnik** | Juan Fernández Gutiérrez
 |
|  |
| **Površina**  |
|  - **Ukupna** | 79.6 km²
 |
| **Visina** | 384 metara
 |
|  |
| **Stanovništvo** (2017.)
 |
|  - **Grad** | 150,979
 |
|  - **Gustoća** | 1,897 stan / km²
 |
|  |
| **Vremenska zona** | UTC+1 (UTC+2)
 |
| **Poštanski broj** | 26001–26009
 |
| Karta
 |
| Logroñoclass=notpageimage| Pozicija Logroña u Španjolskoj
 |

**Logroño** je grad i općina od 150,979 stanovnika na sjeveru Španjolske u Autonomnoj zajednici
La Rioja, čiji je administrativni centar.

## Geografija

Logroño leži duž obala rijeke Ebro na 384 metara nadmorske visine.

## Historija

Logroño je izrastao za Antičkog Rima. Za srednjeg vijeka egzistirao je kao usputna stanica hodočasnika na njihovom putu za Santiago de Compostela, ali i kao centar za tkanje vune.

## Znamenitosti

Logroño je drevni utvrđeni grad (još uvijek ima djelove nekadašnjih bedema) ali i moderan grad novih kvartova.

Od znamenitosti ima nekoliko crkava; Santa María del Palacio iz 11. vijeka, Santiago el Real iz 16. vijeka i
Santa María la Redonda (15. - 17. vijek.) i muzej umjetničkih reprodukcija.

## Privreda

Logroño je prije svega trgovački centar poljoprivrednog kraja, poznatog po vinogradarstvu (crno vino Rioja).
On je i industrijski grad, njegove tvornice proizvode prehrambene proizvode, namještaj, tekstil i metalnu galanteriju.

## Gradovi pobratimi

|  |  |
| --- | --- |
| * Brescia, Italija
* Darmstadt, Njemačka
* Dax, Francuska
* Dunfermline, Ujedinjeno Kraljevstvo
 | * Hagunia, Zapadna Sahara
* Libourne, Francuska
* Rancagua, Čile
* La Rioja, Argentina, Argentina
 |

## Reference

## Vanjske veze

* *Ayuntamiento de Logroño* Arhivirano 2018-06-26 na Wayback Machine-u (`es`)
# Peltasti

Agrijanski peltast, koji nosi tri koplja za bacanje - jedno u ruci, a dva u svojoj pelti kao dodatnu municiju.
**Peltast** (starogrčki: πελταστής) je u antičkoj Grčkoj bio naziv za pripadnika lake pješadije specijaliziranog za bacanje kopalja (džilita). Najčešće su koristili kao čarkaši.

Ime je dobio po peltarionu, štitu od pruća napravljenom u obliku polumjeseca. Antički izvori, kao i arheološki nalazi i klasična umjetnost sugeriraju kako su se peltasti prvi put pojavili u Trakiji, odnosno odatle su ih preuzele grčke kolonije osnivane u klasičnom periodu. Peltatsti su tada uglavnom služili kao pomoćne trupe grčkih polisa, čija se vojska gotovo isključivo sastojala od teške pješadije, odnosno hoplita.

Najčešće su raspoređivani na bokovima vojske, kako bi održavali liniju između hoplitske falange u centru te konjice na krilima, odnosno na neravnom terenu. Taktika im se sastojala od toga da se približe neprijateljskim linijama i odatle izbace koplja na zgusnute neprijateljske redove. Ukoliko bi na njih jurišali hopliti, peltasti su u pravilu bježali te bi im - s obzirom na neopterećenost teškim oklopom - obično uspjeli pobjeći.

Peltaste se u klasičnom periodu uglavnom regrutiralo od strane najsiromašnijih građana koji nisu mogli sebi priuštiti oklop, odnosno od robova ili - kao u slučaju Sparte - helota. Od vremena peloponeskog rata, pak, peltasti igraju sve važniju ulogu u starogrčkim vojskama, a redove im popunjavaju najamnici, najčešće iz Trakije.

Početkom 4. vijeka pne. atenski vojskovođa Ifikrat je poduzeo cijeli niz reformi čiji je cilj bio poboljšati efikasnost peltasta. Historičari se danas spore u čemu su se sastojale te reforme, ali se pretpostavlja da su se one svodile na uvođenje bolje opreme i oružja, odnosno taktike koja je peltastima omogućila da se hoplitima suprotstave u borbi prsa u prsa. Rezultati tih reformi su se vidjeli godine 391. pne. u bitci kod Lehaja kada su atenski peltasti porazili spartanske hoplite. Peltasti su se nakon toga postepeno do 3. vijeka pne. transformirali u poseban oblik srednje pješadije pod nazivom *thureophoroi*. U antičkoj Grčkoj je tada riječ "peltast" postala sinonim za najamnika.

## Vanjske veze

* Picture of a Peltast
# Locri

| Comune di Locri |
| --- |
| *Comune* |
|  |
| Nacionalni muzej u Locriju |
| Opći podaci |
| Zemlja | Italija |
| Regija | Kalabrija |
| Metropolitanski grad | Reggio Calabria (RC) |
| Uprava |
| *Frazioni* | Moschetta, San Fili, Baldari |
| Gradonačelnik | Giovanni Calabrese |
| Geografija |
|  • Ukupna površina | 25,8 km2 (10,0 sq mi) |
|  • Nadmorska visina | 7 |
| Stanovništvo (2026.) |
|  • Ukupno | 11,856 |
|  • Gustoća | 460/km2 (1191/sq mi) |
| Ostale informacije |
| Demonim | Locresi |
| Vremenska zona | CET (UTC+1) |
|  • Letnje (DST) | CEST (UTC+2) |
| Poštanski kod | 89044 |
| Pozivni broj | 0964 |
| Svetac zaštitnik | Sv. Katarina |
| Svetkovina | 24. novembar |
| Web | www.comune.locri.rc.it |

**Locri** je italijanski grad i općina (*comune*) u metropolitanskom području Reggio Calabrije u Kalabriji. Ime je dobila od drevnog grčkog grada Lokride (Lokris).

## Historija

Locri je u prošlosti bio poznat kao Epizefirski Lokris (od grčkog *Επιζεφύριοι Λοκροί*, *epi-Zephyros*, "pod zapadnim vjetrom"). Osnovan je oko 680. pne. kraj današnjeg rta Capo Zefirio od strane kolonista iz Lokride. Postao je jedan od najznamenitijih gradova Velike Grčke. Bio je u savezništvu sa Spartom, Sirakuzom, a na kraju i s Rimom koga je podržavao u borbi protiv Pira početkom 3. vijeka pne.

Grad je počeo gubiti važnost i stanovništvo u 5. vijeku, a 915. razorili su ga Saraceni. Preživjeli žitelji su na padinama Aspromontea, 10 km od obale, osnovali grad po imenu Gerace. Suvremeno naselje je godine 1850. nastalo širenjem Geracea, kada je sagrađena željeznička stanica. Tada je prozvan Gerace Marina, ali je 1934. preimenovan u Locri. Posljednjih je godina poznat kao uporište 'Ndranghete.

## Vanjske veze

* Associazione Culturale Giovani per la Locride (`it`)
* Sito on ancient Locri (`it`) (`en`)
# Seleukija Pijerija

*Za ostale upotrebe, pogledajte Seleukija (razvrstavanje).*
**Seleukija Pijerija** (grčki Σελεύκεια Πιερία, kasnije *Suedia* ) bio je antički grad u drevnoj Siriji, koji je ime dobio po Seleuku I Nikatoru. Služio je kao glavna luka seleukidske prijestolnice Antiohije i bio smješten u blizini ušća Oronta. Njegove ruševine se nalaze u blizini grada u Samandağ suvremenoj turskoj provinciji Hatay. Seleukija, Apameja, Laodikeja i Antiohija su činili Sirijski tetrapolis.

## Reference

* Seleucia Pieria

﻿ / ﻿
# Sirija (rimska provincija)

Provincija Sirija
**Sirija** (*Syria*) je starorimska provincija u Aziji, odnosno u današnjoj Siriji. Rimskom Carstvu pripojio ju je Gnej Pompej 64. pne. pobjedom nad Mitridatom VI. U kasnijim stoljećima bila je pod Bizantom.

Sedište provincije je bio grad Antiohija. U Siriji su se nalazile tri rimske legije, koje su čuvala granicu sa Parćanskim carstvom. U 3. veku Sirija je bila dom rimskog cara Elagabala iz dinastije Severa koji je vladao od 218. do 222. Od 260. do 273. Sirija je bila deo odmetnutog Palmirskog carstva.

## Poveznice

* Asirija
# Apostol Matej

Apostol Matej, kojem se pripisuje Evanđelje po Mateju.
**Matej Evangelist** ('*מתי **"Dar BOGa", standardni hebrejski i tiberijski** Mattay**; Septuaginta grčki** Μαθθαιος',* **Matthaios**) je ličnost za koju se tradicionalno vjeruje da je bio autor Evanđelja po Mateju. Bio je sin Alfejev, i sakupljač poreza u Kafarnaumu. Jednom prilikom je Isus, došavši preo jezera, prošao pored carinarnice gdje je sjedio Matej i rekao mu "Slijedi me." Matej je ustao i postao njegov učenik (Matej 9:9).

Kao ime mu se navodi **Levi** u Luki (5:27). Iako ga Marko naziva Matejem u svom popisu apostola, kada se prepričava priča o tome kako je carinik postao učenikom, ponovno se koristi naziv Levi (2:14). Neki tu proturječnost objašnjavaju time da se nekada zvao Levi, ali da je potom promijenio ime, najvjerojatnije u počast svog poziva, u Matej. Isti dan kada ga je Isus pozvao napravio je "veliku gozbu" (Luka 5:29), oproštajnu gozbu, na koju je pozvao Isusa i njegove učenike, te vjerojatno mnogo svojih bivših suradnika. Posljedni spomen o njemu u Novom zavjetu je u Djelima 1:13. On je jedan od nekoliko učenika koji se poimence spominju u apokrifnom Evanđelju po Tomi, što sugerira da je za ranu crkvu bio važniji nego što se to danas misli. Vrijeme i način njegove smrti nisu poznati.

Neke tradicije govore da je Matej postao mučenikom u Etiopiji, dok drugi govore da je mučenikom postao u Hierapolisu u Partiji. Po Epifaniju, biskupu Cipra, Marko Evangelist je postao mučenikom u Hierapolisu, odnosno Matej koji je zamijenio Judu Iskariota među dvanaest apostola i umro u Etiopiji.

Njegovi ostaci su preneseni u Kampaniju, u dijecezu Capaccio. Pronađeni od strane Langobarda, bili su prebačeni u Salerno, gdje se danas čuvaju u kripti katedrale.

Priznat je kao svetac i u rimokatoličkoj i u pravoslavnim crkvama. Pravoslavci njegov spomendan slave 16.11., dok se 21.9. slavi u latinskim crkvama.

Kao i ostala tri evangelista, Matej se često prikazuje u kršćanskoj umjetnosti. To je najčešće u obliku krilatog čovjeka, što je referenca na anđela koji mu je diktirao dok je pisao. Tri slike koje prikazuju njegov život, a koje je naslikao Michelangelo Merisi (Caravaggio) u crkvi San Luigi Dei Francesi u Rimu su među remek-djelima zapadne umjetnosti.

## Galerija

* Rembrandtov "Matej Evangelist potaknut anđelom"
* Poziv sv. Mateja, autor Hendrik ter Brugghen

## Povezano

* Evanđelje po Mateju
* Marko Evangelist
* Luka Evangelist
* Ivan Evangelist
# Apostol Jakov

**Apostol Jakov** može da se odnosi na:

* Jakova Pravednog
* Jakova Zavedejeva
* Jakova Alfejeva

Iako postoji mišljenje da neki od njih ustvari ista osoba.
# Freska

Povorka mrtvaca, freska Vincenta iz Kastva u Crkvi sv. Marije na Škrilinah, kraj Berma, Istra, 1474. god.
**Freska** je tehnika zidnog slikarstva. Slika se bojama otpornim na vapno, koje se rastapaju u vodi, po svježem sloju žbuke. Boja se suši istovremeno s podlogom i tako se nerazdvojno povezuje s njom. Rad na svježoj žbuci zahtijeva brzinu i sigurnost jer se naknadne promjene mogu izvršiti tek tako da se ukloni čitav sloj žbuke i da se zamijeni novim slojem. Zato su slikari prethodno izrađivali crtež na kartonu koji se u mjeri slagao s konačnim djelom i prenosili obrise na svježu žbuku.

Postoji još jedna varijanta fresko-tehnike, a ona se zove *al secco* (tal. na suho). Boja se nanosi na osušenu žbuku, koja se prije slikanja osvježi gašenim vapnom. Stapanje boje s podlogom nije tako potpuno i zato dolazi do znatnih oštećenja.

## Historija

Ova je tehnika bila popularna već u antičko doba, a i prije u starom Egiptu, te civilizaciji Krete.
U srednjem vijeku je od Giottoa (1266. – 1337.) nadalje rado korištena varijanta koja je koristila jednu mješavinu fresko i seko tehnike.Kao dobro očuvan primjer ističe se Cappella degli Scrovegni u Padovi te slike u bazilici San Francesco u Assisi-u.

U doba renesanse i baroka koristila se skoro isključivo klasična fresko tehnika.Najbolji su primjeri Mikelanđelove freske u Sikstinskoj kapeli, te radovi Ghirlandaia i Rafallove stance u Vatikanu.

Najveća freska nalazi se u rezidenciji u Wurzburgu, rad je G.B.Tiepola (677m2), nastala je između 1752. i 1753. godine.

## Dodatna literatura

* Bertini, Francesca (2011): *Affresco e Pittura Murale. Tecnica e Materiali.*, Firenze: Edizioni Polistampa, ISBN 978-88-596-0910-0
* Hale, Gardiner (1966): *The Technique of Fresco Painting.*, New York: Dover Publications Inc.
* Kurt Wehlte(1938): *Wandmalerei. Praktische Einführung in Werkstoffe und Techniken.* Maier, Berlin
* Fressl,Ivo (1966):*Slikarska tehnologija.*,Zagreb:Radionice škole primijenjene umjetnosti

## Vanjske veze

* Museum of Ancient Inventions: Roman-Style Fresco, Italy, 50 AD Arhivirano 2022-05-17 na Wayback Machine-u
* Sigiriya Frescoes, The Mary B. Wheeler Collection, University of Pennsylvania Library Arhivirano 26 August 2013[nepoklapanje datuma] na Wayback Machine-u
* Fresco Paintings
# Beskućništvo

Beskućnik u Parizu.
**Beskućništvo** je stanje u kome osobi nedostaje stalno mesto boravka i sredstva da se isto stekne. Često beskućnicima nedostaju socijalne veštine, znanje ili emocionalna stabilnost da bez tuđe pomoći promene položaj u kome se nalaze.

Beskućništvo može nastati zbog lokalne ili regionalne nezaposlenosti, rata, psihičke nestabilnosti (višegodišnji boravak u psihijatrijskim bolnicama) ili kao kombinacija navedenih faktora.

## Beskućništvo u Hrvatskoj

Beskućnik u Tkalčićevoj ulici u Zagrebu
Beskućništvo u Hrvatskoj nije obuhvaćeno Zakonom o socijalnoj skrbi niti drugim zakonskim propisima, a većina beskućnika registrirani su kao korisnici usluga sustava socijalne skrbi. Smatra se da u Gradu Zagrebu ima oko 400 beskućnika.

U prvom riječkom prihvatilištu za beskućnike "Ruže sv. Franje", Franjevačkog svjetovnog reda s Trsata pokrenut je projekt po uzoru na slovenske udruge "Kraljevi ulice", prema kojem građani mogu od ovlaštenih beskućnika kupiti prvi časopis o beskućništvu i srodnim društvenim temama pod nazivom "Ulične svjetiljke".

## Povezano

* Siromaštvo
* Glad
* Bolest

## Reference

## Vanjske veze

* Alijansa za okončanje beskućništva
* Internetske stranice prihvatilišta za beskućnike "Ruže svetog Franje" Arhivirano 2009-04-09 na Wayback Machine-u
# Pravo vlasništva

**Pravo svojine** (vlasništva) predstavlja najvišu vlast na stvari. Ta vlast obuhvata najviši stepen držanja, korišćenja i raspolaganja stvari u granicama zakona.

Zakon može nametnuti vlasniku stvari određena ograničenja(javnporavne prirode: npr.da stvar na određeni način koristi, da vlasnik trpi određena ograničenja usled postavljanja podzemnih kablova, stubova i sl.).

## Povezano

* Privatno vlasništvo
* Javno vlasništvo
# Bogatstvo

novac
**Bogatstvo** je pojam koji se odnosi na dostupnost materijalnih ili nematerijalnih dobara, koji obogaćuju život. Danas se pojam bogatstvo često odnosi na novac i vlasništvo.

**Blagostanje** (sh. *blago* + *stanje*) je pojam iz socioloških nauka i najtesnije je povezan sa subjektivnim doživljajem sreće. Blagostanje nastaje od viška vrednosti. Ali, za razliku od ekonomskog gledanja na višak vrednosti (vidi nacionalni dohodak), ovo je višak koji stvara osećaj sreće. Na primer, novac nije blagostanje ali ono što se dobija i kupuje za novac jeste.

Blagostanje nije mjerljivo, upravo zbog niza prefiksa koji se uz taj pojam vežu. Moguće je valorizirati jedino ekonomski i sociološki pojam "životni standard", koji usko korespondira s pojmom "blagostanje" te na temelju dobivenih rezultata analizirati stanje u društvu. U političkom kontekstu se kao indikator za materijalno blagostanje uglavnom uzima u obzir bruto domaći proizvod po stanovniku.

U suvremenom društvu se traži da i drugi aspekti blagostanja budu uključeni u političkom diskursu, primjerice, kvaliteta života kroz ugodan okoliš, mentalni razvoj i duhovnu ravnotežu.
# Gde ti je blago onde ti je srce

Isus sa učenicima.
Gde ti je blago, onde ti je i srce je jedna od poznatih Isusovih izreka. Zabeležena je na više mesta u Novom zavetu.

## Izreka

### Evanđelje po Mateju

Evanđelje po Mateju prenosi sledeći pasus gde Isus govori učenicima da ne "sabiraju" materijalno već duhovno:

> Ne sabirajte sebi blago na zemlji, gde moljac i rđa kvari, i gde lupeži potkopavaju i kradu; Nego sabirajte sebi blago na nebu, gde ni moljac ni rđa ne kvari, i gde lupeži ne potkopavaju i ne kradu. Jer gde je vaše blago, onde će biti i srce vaše.
>
> – Isus

### Evanđelje po Luki

Evanđelje po Luki prenosi gotovo isti citat, zajedno sa uputom da treba razdeliti svoju imovinu:

> Prodajte svoje imanje i dajte ga kao milostinju. Načinite sebi torbe koje neće oveštati, neiscrpno blago na nebu, gde se lupež ne približava niti moljac uništava. Jer gde je vaše blago, onde će biti i vaše srce.
>
> – Isus

### Evanđelje po Mariji

Evanđelje po Mariji prenosi veoma sličnu Isusovu izreku:

> Jer, gde je um, onde je blago.
>
>

### Izreke Sekstove

Izreke Sekstove, zbirka antičkih poslovica popularna među ranim hrišćanima, sadrži donekle sličnu izreku:

> Ondje gdje ti je misao, ondje je i tvoja dobrota.
>
> – Izreke Sekstove, 316.

## Tumačenja

Ova izreka se obično tumači u smislu da čovek postaje ono o čemu razmišlja.

## Izvori

## Povezano

* Isusove izreke
* Isusove parabole
# Istočno kršćanstvo

| Dio serije članaka na temu
Hrišćanstvo
 Kršćanstvo |
| --- |
| **Isus Hristos**
Rođenje · Krštenje · Učenje
Smrt · Uskrsnuće
**Osnove**
Apostoli · Evanđelje · Crkva
**Historija**
Rano kršćanstvo · Oci · Sabori
Ikonoklazam · Šizma · Križari
Reformacija · Ekumenizam
**Tradicije**

| Istočne
 |
| --- |
|
Pravoslavlje · Drevnoistočne crkve · Sirijsko hrišćanstvo · Asirska crkva

 |

| Zapadne
 |
| --- |
|
Rimokatolici · Luterani · Reformisti · Anglikanci · Anabaptisti · Baptisti · Menoniti · Metodisti · Adventisti · Svetosti · Pentekostalci · Envagelici · Fundamentalisti · Liberali

 |

| Netrinitarne
 |
| --- |
|
Jehovini svjedoci · Pokret Svetaca Posljednjih dana · Unitarijanizam · Hristadelfijanci ·

 |

**Teologija**
Stvaranje · Pad · Grijeh · Sud
Spasenje · Carstvo · Hristologija
Trojstvo (Otac, Sin, Sveti duh)
**Biblija**
Stari zavjet · Novi zavjet
Knjige · Kanon · Apokrifi

Ova kutijica: pogledaj • razgovor • uredi |

**Istočno hrišćanstvo** je termin koji obuhvata pravoslavne, drevnoistočne, istočno-katoličke i ostale hrišćanske crkve Istoka.

Često se koristi u paru sa terminom zapadno hrišćanstvo, kojim se označavaju tradicije hrišćanskog Zapada.
# Radosna vijest

| Dio serije članaka na temu
Hrišćanstvo
 Kršćanstvo |
| --- |
| **Isus Hristos**
Rođenje · Krštenje · Učenje
Smrt · Uskrsnuće
**Osnove**
Apostoli · Evanđelje · Crkva
**Historija**
Rano kršćanstvo · Oci · Sabori
Ikonoklazam · Šizma · Križari
Reformacija · Ekumenizam
**Tradicije**

| Istočne
 |
| --- |
|
Pravoslavlje · Drevnoistočne crkve · Sirijsko hrišćanstvo · Asirska crkva

 |

| Zapadne
 |
| --- |
|
Rimokatolici · Luterani · Reformisti · Anglikanci · Anabaptisti · Baptisti · Menoniti · Metodisti · Adventisti · Svetosti · Pentekostalci · Envagelici · Fundamentalisti · Liberali

 |

| Netrinitarne
 |
| --- |
|
Jehovini svjedoci · Pokret Svetaca Posljednjih dana · Unitarijanizam · Hristadelfijanci ·

 |

**Teologija**
Stvaranje · Pad · Grijeh · Sud
Spasenje · Carstvo · Hristologija
Trojstvo (Otac, Sin, Sveti duh)
**Biblija**
Stari zavjet · Novi zavjet
Knjige · Kanon · Apokrifi

Ova kutijica: pogledaj • razgovor • uredi |

U kršćanstvu izraz dobra vest, radosna vijest ili blagovest, u najširem smislu označava Isusovu poruku, odnosno sadržaj kršćanskog nauka koji se odnosi na Kraljevstvo Božje, njegovu iskupiteljsku smrt na križu, silazak Svetog duha na Pedesetnicu, odnosno obećanje i nadu u spasenje vjernika. U užem smislu se pod tim podrazumijevaju pisani tekstovi o Isusovom životu, djelovanju i nauku, odnosno Evanđelje.

Dobra vijest je prijevod koine grčkog izraza εὐαγγέλιον (*euangelion*) (εὖ *eu* "dobri" + ἄγγελος *angelos* "glasnik"). Grčki izraz je latiniziran kao *evangelium* u Vulgati, a na latinski preveden kao *bona annuntiatio*.

## Povezano

* Evangelizacija

## Vanjske veze

* 'Biblical Theology' in Bakers Evangelical Dictionary of Biblical Theology - online version
* The Simplicity of the Gospel - A Biblical outline for the foundation of the Good News
* Catholic Encyclopedia: Judaizers - Concerning the cultural implications of the Good News
* Catholic Encyclopedia: Salvation
* The Gospel Arhivirano 2011-07-26 na Wayback Machine-u - Online booklet explaining the Gospel
* Lordship salvation Arhivirano 2021-05-12 na Wayback Machine-u - Reformed Christian Gospel presentation emphasizing Lordship Salvation
* "What Is The Gospel?" - compares the accuracy of the Gospel used by many in evangelism today, with the Gospel preached by the Apostle Peter (to the Jews) and the Apostle Paul (to the Gentiles).